Etter erobringen av Fao og festningen der, hadde ikke osmanene lenger kontroll over noen deler av Persiagulfen. Den britiske posisjonen var imidlertid utsatt, og den langsiktige britiske planen var å erobre Bagdad, noe de imidlertid ikke lyktes med før i mars 1917. Første steg nordover var da å erobre byen Basra, som ble erobret i slutten av november. Byen ble et viktig støttepunkt for videre britisk avansement opp elven og var et viktig kommunikasjons- og industrisenter.